1-Nombre d'a letra <j>. Ista letra procede d'una tradición en a que tanto <i> como <j> (y, con bells matices, <y>) yeran intercambiables, tanto con valor vocalico como consonantico. Se desestimó l'emplego de "iota" por estar o nombre d'una letra  griega y considerar inoportuno furtar un significant que habría d'estar supliu con atro de nueva cudición. Se desestimó lo nombre "jota" por que, si bien ye claro como significant escrito, a suya lectura "a la castellana" (con fonema velar) no tendría sentiu en aragonés, mientres que una pronuncia con fonema velar (/t ʃ /) requeriría un uso particular ta ista sola  parola. L'adaptación fonematica d'as formas ditas ("iota" y "jota") da como resultau a forma "chota", achustada a los alcuerdos presos sobre o digrafo <ch>, pero que puede tener connotacions negativas (d'atra man, asumibles si no existís alternativa). Se prefirió la denominación "i larga" considerando que fa honor a la suya historicidat. Cal parar cuenta que l'uso d'ista letra en textos modernos ye exclusivo d'extrancherismos no adaptaus (por ixo bi ha vacilación en a pronuncia). En textos historicos  aragoneses trobamos iste grafema con valor vocalico u consonantico, pero siempre palatal. SE DESESTIMA.